Նախկին դեսպանի գրառումից հետո Ուկրաինայում ՀՀ դեսպանությունից պաշտոնապես հերքեցին տեղեկությունները, թե նախօրեին հայեր են մասնակցել Սաակաշվիլու ցույցին: «Խորհուրդ կտամ պարոն Բոժկոյին՝ զերծ մնալ չստուգված տեղեկատվություն տարածելուց և չփորձել հայ համայնքին ներքաշել ուկրաինական ներքին կամ տարբեր քաղաքական խմորումների մեջ»,- նշեցին հայ դիվանագետները: Բայց արի ու տես, որ նախկին դեսպանին վերոհիշյալ դրոշակը հանգիստ չի տալիս: Բոժկոն կրկին արձագանքեց, ասաց, որ իրեն հանիրավի են մեղադրում, իսկ հետո հավելեց. «Եթե կարդաք իմ գրառումն, ապա կտեսնեք, որ ես մտահոգված եմ նման զարգացումների վերաբերյալ»: